༧གོང་ས༧རྒྱལ་བ་རིན་པོ་ཆེ་མཆོག་གིས་ཕྱེད་རྒན་ཡོན་གྱི་མཛད་པ་བཞེས་ནས་ལོ་བཅུའི་རྗེས་ཏེ།ཕྱི་ལོ༢༠༡༡ལོའི་ཟླ༨ཚེས༨ཉིན།ཆབ་སྲིད་ཀྱི་འགན་དབང་ཡོངས་སུ་རྫོགས་པ་མི་དམངས་ཀྱིས་བདམས་པའི་བཀའ་བློན་ཁྲི་བ་བློ་བཟང་སེང་གེར་བསྩལ་པ་དང་།གསར་བདམས་བཀའ་བློན་ཁྲི་བ་དེ་བཀས་བཀོད་པའི་བློན་པོ་མིན་པར་དམངས་གཙོའི་འོས་བསྡུའི་ལམ་ནས་བྱུང་བ་གང་ཞིག་ལ།བཀའ་བློན་ཁྲི་བ་ཞེས་པའི་མཚན་གནས་ཀྱང་སྲིད་སྐྱོང་དུ་བསྒྱུར་བའི་མ་ཚད།དགའ་ལྡན་ཕོ་བྲང་ནི༧གོང་ས་ཏཱ་ལའི་བླ་མ་རིམ་བྱོན་གྱི་ཕོ་བྲང་གི་མཚན་གནས་ཡིན་པ་དང་གཅིགགཞན་ཡང་འབྱུང་འགྱུར་བྱུང་སྲིད་པའི་གནད་དོན་འགར་གཞིགས་ནས།བོད་གཞུང་དགའ་ལྡན་ཕོ་བྲང་ཕྱོགས་ལས་རྣམ་རྒྱལ་ཞེས་པའི་མཚན་ཐོབ་དེའང་བོད་མིའི་སྒྲིག་འཛུགས་སུ་བསྒྱུར་གནང་བ་རེད།